3.

Teksten til punkt 16e (Europa-Parlamentets og Rådets direktiv 2007/64/EF) affattes således: "32015 L 2366: Europa-Parlamentets og Rådets direktiv (EU) 2015/2366 af 25. november 2015 om betalingstjenester i det indre marked, om ændring af direktiv 2002/65/EF, 2009/110/EF og 2013/36/EU og forordning (EU) nr. 1093/2010 og om ophævelse af direktiv 2007/64/EF (EUT L 337 af 23.12.2015, s. 35). Direktivets bestemmelser gælder i forbindelse med aftalen med følgende tilpasninger: a) Uanset bestemmelserne i protokol 1 til aftalen og medmindre andet er fastsat i denne aftale, forstås udtrykkene "medlemsstat(er)" og "kompetente myndigheder" således, at de ud over deres betydning i direktivet også omfatter henholdsvis EFTA-staterne og deres kompetente myndigheder. b) Henvisninger til andre retsakter i direktivet finder anvendelse, i det omfang og i den form, disse retsakter er indarbejdet i aftalen. c) Artikel 4, nr. 36), affattes således: ""mikrovirksomhed": en virksomhed, der på det tidspunkt, hvor betalingstjenesteaftalen indgås, er en enhed, uanset dens retlige form, der udøver en økonomisk aktivitet. Herunder hører også enkeltmandsvirksomheder og familievirksomheder, der udøver en håndværksmæssig aktivitet eller andre aktiviteter, samt partnerskaber eller foreninger, der regelmæssigt udøver en økonomisk aktivitet. Kategorien mikrovirksomheder samt små og mellemstore virksomheder (SMV'er) omfatter virksomheder, som beskæftiger under 250 personer, og som har en årlig omsætning på højst 50 mio. EUR og/eller en samlet årlig balance på højst 43 mio. EUR. Ved mikrovirksomheder i kategorien små og mellemstore virksomheder forstås virksomheder, som beskæftiger under 10 personer, og som har en årlig omsætning og/eller en samlet årlig balance på højst 2 mio. EUR." d) I artikel 26, stk. 1, indsættes ordene ", EFTA-staternes centralbanker, EFTA-Tilsynsmyndigheden" efter ordet "EBA". e) I artikel 27 gælder følgende: i) i stk. 1 læses ordene "anmode om bistand" som "anmode EBA og EFTA-Tilsynsmyndigheden om bistand, alt efter hvad der er relevant," ii) i stk. 2, første punktum, indsættes ordene "eller EFTA-Tilsynsmyndigheden, alt efter hvad der er relevant," efter ordet "EBA". f) I artikel 30, stk. 3, indsættes ordene "eller EFTA-Tilsynsmyndigheden, alt efter hvad der er relevant," efter ordet "EBA". g) I artikel 96, stk. 2, indsættes ordene "og EFTA-staternes nationale centralbanker" efter ordene "medlemmerne af Det Europæiske System af Centralbanker". h) I artikel 109 gælder følgende for så vidt angår EFTA-staterne: i) i stk. 1 og 3 læses ordene "den 13. januar 2018" som "datoen for ikrafttrædelse af Det Blandede EØS-Udvalgs afgørelse nr. 165/2019 af 14. juni 2019" ii) i stk. 1 læses ordene "senest den 13. juli 2018" som "inden for seks måneder efter ikrafttrædelsesdatoen for Det Blandede EØS-Udvalgs afgørelse nr. 165/2019 af 14. juni 2019" iii) i stk. 3 læses ordene "indtil den 13. januar 2019" som "indtil et år efter ikrafttrædelsen af Det Blandede EØS-Udvalgs afgørelse nr. 165/2019 af 14. juni 2019" iv) i stk. 3 læses ordene "senest den 13. januar 2019" som "inden for et år efter ikrafttrædelsesdatoen for Det Blandede EØS-Udvalgs afgørelse nr. 165/2019 af 14. juni 2019" v) i stk. 5 læses ordene "senest den 13. januar 2020" som "inden for to år efter ikrafttrædelsesdatoen for Det Blandede EØS-Udvalgs afgørelse nr. 165/2019 af 14. juni 2019".